**Informatīvais ziņojums**

**Par Ārlietu ministrijas valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” apropriācijas pārdali starp apakšprogrammām un budžeta izdevumu kodiem atbilstoši ekonomiskajām kategorijām**

**Ievads**

Saskaņā ar likuma „Par valsts budžetu 2014.gadam” 35.panta 1.punktā noteikto – ja ir pieņemts attiecīgs Ministru kabineta lēmums, finanšu ministram ir tiesības veikt apropriācijas pārdali ministrijas vai citas centrālās valsts iestādes budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros, kā arī pamatojoties uz Finanšu ministrijas 2014.gada 15.aprīļa vēstuli Nr.2-3-03.1/2215, Ārlietu ministrija (Latvijas prezidentūras Eiropas savienības Padomē sekretariāts) ir sagatavojusi informatīvo ziņojumu „Par Ārlietu ministrijas valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” apropriācijas pārdali starp apakšprogrammām un budžeta izdevumu kodiem atbilstoši ekonomiskajām kategorijām”.

**Pašreizējās situācijas raksturojums**

2014.gadā, pamatojoties uz Ministru kabineta 2013.gada 28.augusta rīkojumu Nr.401 „Par nepieciešamo finansējumu 2014.gadam, lai sagatavotu un nodrošinātu Latvijas prezidentūru Eiropas Savienības Padomē 2015.gadā”, likumā „Par valsts budžetu 2014.gadam”, tika apstiprināts finansējums resora „Ārlietu ministrija” budžeta programmā 96.00.00 „Latvijas prezidentūras Eiropas Savienības Padomē nodrošināšana 2015.gadā” Ārlietu ministrijai – 24 357 493 *euro* apmērā, tai skaitā apakšprogrammā 96.02.00. „Latvijas prezidentūras Eiropas Savienības Padomē nodrošināšana (centralizētie pasākumi)” 7 295 042 *euro*. No tā kultūras programmas izveidošanai, tai skaitā kultūras projektu satura izstrādāšanai, loģistikas nodrošināšanai un tehniskai sagatavošanai, publiskās diplomātijas programmas koordinēšanai un īstenošanai 1 357 309 *euro* un dizaina objektu izveidošanai Eiropas Savienības institūcijās Briselē – 71 144 *euro*. Minētās summas budžetā plānotas pozīcijā "Preces un pakalpojumi". Izstrādājot detalizētu kultūras programmas realizācijas plānu un izvērtējot programmas efektīvāko risinājumu, ir nepieciešams veikt izmaiņas plānotajā budžeta sadalē starp budžeta apakšprogrammām un ekonomiskās klasifikācijas kodiem.

**Priekšlikumi turpmākai rīcībai**

Ārlietu ministrija (Latvijas prezidentūras Eiropas savienības Padomē sekretariāts) ir izanalizējis 2014.gada valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” izdevumus, finanšu nepieciešamību, pieejamo apropriāciju un secina, ka nepieciešams pārdalīt finansējumu starp budžeta izdevumu kodiem atbilstoši ekonomiskajām kategorijām un veikt šādas budžeta izmaiņas apakšprogrammā „96.02.00 Latvijas prezidentūras Eiropas Savienības Padomē nodrošināšana (centralizētie pasākumi)”:

1. samazināt izdevumus preču un pakalpojumu apmaksai 362 335 *euro* apakšprogrammā 96.02.00 „Latvijas prezidentūras Eiropas Savienības Padomē nodrošināšana (centralizētie pasākumi)”;
2. attiecīgi palielināt izdevumus atlīdzībai par 8000 *euro* (tajā skaitā atalgojumus – par 8000 *euro*) samaksai par mākslinieku veikto darbu prezidentūras atribūtikas dizaina izstrādē;
3. attiecīgi palielināt izdevumus pārējiem valsts budžeta uzturēšanas izdevumu transfertiem no valsts pamatbudžeta uz valsts pamatbudžetu Kultūras ministrijai – par 294 420  *euro*, prezidentūras publiskās diplomātijas un kultūras programmas atsevišķiem projektiem, kurus īstenos Latvijas Nacionālā bibliotēka, Nacionālais kino centrs, Memoriālo muzeju apvienība, Latvijas Nacionālais mākslas muzejs un Latvijas Nacionālais Kultūras centrs;
4. palielināt izdevumus preču un pakalpojumu apmaksai apakšprogrammā 96.03.00 „Latvijas prezidentūras Eiropas Savienības Padomē nodrošināšana (ministrijas pasākumi)” (Latvijas Republikas pastāvīgajai pārstāvniecībai Eiropas Savienībā) par 59 915 *euro* Eiropas Savienības Padomes ēkas Justus Lipsius dizaina objektu izveidošanai.

 Grozījumi paredz veikt attiecīgas izmaiņas budžeta apakšprogrammā 96.02.00 „Latvijas prezidentūras Eiropas Savienības Padomē nodrošināšana (centralizētie pasākumi)” un apakšprogrammā 96.03.00 „Latvijas prezidentūras Eiropas Savienības Padomē nodrošināšana (ministrijas pasākumi)”, nepalielinot gada kopējo izdevumu un ieņēmumu apjomu. Grozījumi ir atspoguļoti tabulā.

 *tabula*

 *Euro*

|  |  |  |  |
| --- | --- | --- | --- |
| Apakšprogramma | Apstiprināts 2014.gada budžets | Priekšlikumi izmaiņām | 2014.gada budžets ar izmaiņām |
| 96.02.00 „Latvijas prezidentūras Eiropas Savienības Padomē nodrošināšana (centralizētie pasākumi) |  |  |  |
| Resursi izdevumu segšanai | 7 295 042 | -59 915 | 7 235 127 |
| Dotācija no vispārējiem ieņēmumiem | 7 295 042 | -59 915 | 7 235 127 |
| Vispārējā kārtībā sadalāmā dotācija no vispārējiem ieņēmumiem | 7 295 042 | -59 915 | 7 235 127 |
| Izdevumi – kopā | 7 295 042 | -59 915 | 7 235 127 |
| Uzturēšanas izdevumi | 5 172 931 | - 59 915 | 5 113 016 |
| Kārtējie izdevumi | 5 172 931 | - 59 915 | 5 113 016 |
| Atlīdzība | 33 900 | 8 000 | 41 900 |
| Atalgojums | 27 319 | 8 000 | 35 319 |
| Uzturēšanas izdevumu transferti | 0 | 294 420 | 294 420 |
| Valsts budžeta uzturēšanas izdevumu transferti | 0 | 294 420 | 294 420 |
| Valsts budžeta uzturēšanas izdevumu transferti no valsts pamatbudžeta uz valsts pamatbudžetu | 0 | 294 420 | 294 420 |
| Valsts budžeta uzturēšanas izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu |   |  294 420 | 294 420 |
| Preces un pakalpojumi | 5 139 031 | -362 335 | 4 776 696 |
| Kapitālie izdevumi | 2 122 111 | 0 | 2 122 111 |
| Pamatkapitāla veidošana | 2 122 111 | 0 | 2 122 111 |
| 96.03.00 „Latvijas prezidentūras Eiropas Savienības Padomē nodrošināšana (ministrijas pasākumi) |  |  |  |
| Resursi izdevumu segšanai | 14 943 072 | 59 915 | 15 002 987 |
| Dotācija no vispārējiem ieņēmumiem | 14 943 072 | 59 915 | 15 002 987 |
| Vispārējā kārtībā sadalāmā dotācija no vispārējiem ieņēmumiem | 14 943 072 | 59 915 | 15 002 987 |
| Izdevumi – kopā | 14 943 072 | 59 915 | 15 002 987 |
| Uzturēšanas izdevumi | 14 404 267 | 59 915 | 14 464 182 |
| Kārtējie izdevumi | 14 404 267 | 59 915 | 14 464 182 |
| Atlīdzība | 8 559 142 |  | 8 559 142 |
| Atalgojums | 4 859 380 |  | 4 859 380 |
| Preces un pakalpojumi | 5 845 125 | 59 915 | 5 905 040 |
| Kapitālie izdevumi | 538 805 | 0 | 538 805 |
| Pamatkapitāla veidošana | 538 805 | 0 | 538 805 |

 Papildus norādāms, ka apropriācijas pārdale neietekmēs nākamajiem periodiem noteiktos maksimāli pieļaujamos izdevumu apjomus un sekmēs iespēju sasniegt programmas rezultatīvos rādītājus.

 Saskaņā ar Likuma par budžetu un finanšu vadību 9. panta trīspadsmitās daļas 1. punktu un likuma „Par valsts budžetu 2014.gadam” 32. un 35.pantu, finanšu ministram ir tiesības budžeta resoram gadskārtējā valsts budžeta likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, ja ir pieņemts attiecīgs Ministru kabineta lēmums.

 Ņemot vērā minēto, lūdzam Ministru kabinetu atbalstīt iesniegto priekšlikumu par Ārlietu ministrijas valsts pamatbudžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” ietvaros apropriācijas pārdali starp apakšprogrammām un budžeta izdevumu kodiem atbilstoši ekonomiskajām kategorijām un apakšprogrammām.

Ārlietu ministrs E. Rinkēvičs

Vīzas :

Valsts sekretārs A. Pildegovičs

Latvijas prezidentūras Eiropas Savienības Padomē

sekretariāta direktore I. Skujiņa

05.06.2014.

921

Dz. Liepiņa, 67011759

dzidra.liepina@es2015.lv